b'\n_START_ARTICLE_\nPersai\n_START_SECTION_\nTerminologija\n_START_PARAGRAPH_\n\xc5\xbdodis Persija Europos kalbose atsirado i\xc5\xa1 graik\xc5\xb3 kalbos ir buvo oficialus \xc5\xa1alies pavadinimas iki 1935 m. Tad visi iranie\xc4\x8diai buvo laikomi persais. Be to, kitos tautos, per\xc4\x97musios pers\xc5\xb3 kalb\xc4\x85 ir kult\xc5\xabr\xc4\x85, laikomos persais ir yra Pers\xc5\xb3 civilizacijos dalis._NEWLINE_Pirm\xc4\x85kart ra\xc5\xa1ytiniuose \xc5\xa1altiniuose persai pamin\xc4\x97ti 834 m. pr. m. e. Asirijos ra\xc5\xa1tuose, kur buvo pamin\xc4\x97ti Parsua (persai) ir Muddai (medai). Asirai Parsua vadino pietvakari\xc5\xb3 Irano gentis (kurios save vadino arijais). Graik\xc5\xb3 kalboje \xc5\xa1is \xc5\xbeodis tapo Persis. Arab\xc5\xb3 kalboje n\xc4\x97ra P raid\xc4\x97s, tad jie Persij\xc4\x85 vadina Fars (Faras) ir Farsis._NEWLINE_Dabar persais vadinami \xc5\xbemon\xc4\x97s, kalbantys pers\xc5\xb3 kalbos vakariniu dialektu ir gyvenantys Irane, bei \xc5\xbemon\xc4\x97s, emigrav\xc4\x99 i\xc5\xa1 dabartin\xc4\x97s Irano teritorijos \xc4\xaf kaimynines \xc5\xa1alis.\n_START_SECTION_\nIstorija\n_START_PARAGRAPH_\nPersai yra arij\xc5\xb3 kilm\xc4\x97s \xc5\xbemon\xc4\x97s, emigrav\xc4\x99 \xc4\xaf Irano teritorij\xc4\x85 i\xc5\xa1 Centrin\xc4\x97s Azijos II t\xc5\xabkst. pr. m. e. Pers\xc5\xb3 kalba ir kitos Irano kalbos atsirado, kai arij\xc5\xb3 gentys skilo \xc4\xaf dvi dideles grupes (persus ir medus) ir susiliejo su vietin\xc4\x97mis tautomis, pvz.: elamitais. Asir\xc5\xb3 XI a. pr. m. e. \xc5\xa1altiniuose persais vadinami \xc5\xbemon\xc4\x97s, gyven\xc4\x99 pietrytiniame Urmijos e\xc5\xbeero krante._NEWLINE_Senov\xc4\x97s persai i\xc5\xa1 Persio provincijos tapo didel\xc4\x97s imperijos \xc5\xa1eimininkais Achemenid\xc5\xb3 (Hakhamaneshiyan) laikais VI a. pr. m. e. kai buvo sujungtos kitos Irano plok\xc5\xa1\xc4\x8diakalnio senov\xc4\x97s tautos ir provincijos ir suformuota Pers\xc5\xb3 imperija. Per am\xc5\xbeius Persij\xc4\x85 vald\xc4\x97 \xc4\xafvairios dinastijos. Kai kurios i\xc5\xa1 j\xc5\xb3 buvo pers\xc5\xb3 kilm\xc4\x97s: Achemenidai, partai (Ashkanian), Sasanidai (Sassanian), Bujidai, Samanidai. Kitos ne: Seleukidai, Umaijadai, Abasidai, Seld\xc5\xbeiukai turkai._NEWLINE_Achemenidai ir Sasanidai kil\xc4\x99 i\xc5\xa1 Persio provincijos. Partai i\xc5\xa1kilo \xc5\xa1iaur\xc4\x97je. I\xc5\xa1 i\xc5\xa1likusi\xc5\xb3 monet\xc5\xb3 ai\xc5\xa1ku, kad Iranas buvo vadinamas Persija nuo Achemenid\xc5\xb3 laik\xc5\xb3_NEWLINE_.'